Document ID: /roh_data/filtered/fineweb-2-filterrobots_roh.jsonl.gz/67041

«Champ da fugitivs è champ da morts»
- Venderdi, 10.4.2015, 11:17
Il champ da fugitivs Jarmuk en la Siria sumeglia adina dapli in champ da mort. Il champ è per la pli gronda part en ils mauns da la gruppa da terror Stadi islamic.
Umans vegnan duvrads sco scut da protecziun
Cun pleds nun-usitadamain dramatics fa il secretari general da l'ONU Ban Ki Moon attent sin il destin dals avdants. En il champ cumbattants radicals ed ordaifer truppas da la regenza. I sa chattian anc var 16'000 carstgauns en il champ a Jarmuk, da quai radund 3'500 uffants. Quels vegnian malduvrads sco scut da protecziun. Tenor Ban saja quai ina catastrofa umanitara surdimensiunà.
Enturn il champ datiers da la chapitala Damascus occupà dal Stadi islamic han truppas da la regenza tratg in rintg.
RR novitads 12:00